Biblija (Tomislav Dretar)/Jakub bježi kod svog strica Labana


Jakub bježi kod svog strica Labana 

41 Ezav postupi neprijateljski prema Jakubu zbog blagoslova kojeg je dobio od svog oca. On reče u sebi: » Doba žalosti se primiče i ja ću moći ubiti svojeg brata Jakuba. «  
42 O riječima Ezava, njenog sina prvorođenog  obavijestiše Rebeku. Ona dade pozvati Jakuba, svog mlađeg sina, i reče mu: » Evo, tvoj brat Ezav hoće ti se osvetiti ubivši te. 
43 Sada, sine moj, slušaj me; diž' se ! Bježi kod mog brata Labana u Haran.      
44 Obitavaćeš neko vrijeme s njim sve dok tvoj brat ne povrati se iz svog gnjeva. 
45 Kad se jarost tvojeg brata bude okrenula od tebe i kad on bude zaboravio što si mu učinio, ja ću poslati po tebe onamo. Zašto bih ja bila lišena obojice svojih sinova u isti dan?«
46 Rebeka reče Ishaku: » Zgadio mi se život zbog tih kćeri Hetovih. Ako Jakub oženi jednu kao ove između kćeri ovdašnjih, čemu uopće živjeti? «
28 1  Ishak pozva Jakuba i blagoslovi ga. On mu dade ovu zapovijed: » Ti ne ćeš oženiti  kćer Kanaanovu, on mu reče. 
2 Ustani! Idi u ravnicu Arama u kuću Betuelovu, oca svoje majke. Uzmi ondje za ženu jednu od kćeri u Labana, brata svoje majke. 
3 Nek' te Allah :Svemogući blagoslovi, 
učini plodnim i brojnim 
da postaneš 
jedna narodna zajednica !
4 Nek' ti da blagoslov 
Ibrahimov,
tebi i tvojem potomstvu,
da posjeduješ zemlju
svojih seoba,
zemlju koju je Allah dao
Ibrahimu. «
5 Ishak otpravi Jakuba u ravnicu Arama kod Labana, sina Betuela Aramejca, brata Rebeke, majke Jakubove i Ezavljeve. 
6 Ezav vidje da je Ishak blagoslovio Jakuba i poslao u ravnicu Aram za uzeti otud ženu i da ga je blagosiljajući dao ovu zapovijed: » Ti ne ćeš oženiti jednu od kćeri Kanaanovih. « 
7 A Jakub bijaše pokoran ocu svojem i majci svojoj i otputova u ravnicu Arama. 
8 Ezav shvati da kanaanske cure ne gode njegovom ocu Ishaku, 
9 on ode pronaći Ismaila i, pored svojih žena, on oženi, Mahalatu, kćer Ismaila sina Ibrahimovog, sestru Nebajotovu.

Jakub bježi kod svog strica Labana